5 Weyosi yo wagomezga kuti Yesu ndi Khristu, wabalika kutuliya kwaku Chiuta,+ ndipu munthu weyosi yo watanja Ada, watanja so Mwana yo wakubalika kutuliya kwaku yiwu.2 Tiziŵa kuti titanja ŵana aku Chiuta+ asani titanja Chiuta ndipuso tivwiya marangu ngaki.3 Pakuti kwanja Chiuta kung’anamuwa kusunga marangu ngaki;+ ndipu marangu ngaki ngazitu cha,+4 chifukwa weyosi yo wabalika kutuliya kwaku Chiuta, wathereska charu.*+ Ndipu chivwanu chidu ndichu chatiwovya kuti tithereski charu.+5 Kumbi ndiyani yo wangathereska charu?+ Asi ndi yo we ndi chivwanu kuti Yesu ndi Mwana waku Chiuta?+6 Yesu Khristu ndiyu wakuza kuporote mu maji ndi ndopa, kuporote mu maji pe cha,+ kweni mu maji ndi ndopa.+ Ndipu mzimu ujaliya ukaboni,+ chifukwa mzimu ndiwu uneneska.7 Pakuti pe akaboni atatu:8 mzimu,+ maji+ ndipuso ndopa;+ ndipu vosi vitatu vikoliyana.9 Asani tizomereza ukaboni wa ŵanthu, ndikuti ukaboni waku Chiuta ngukulu ukongwa. Chifukwa wenuwu ndiwu ukaboni wo Chiuta wapereka, ukaboni wo iyu wapereka wakukwaskana ndi Mwana waki.10 Munthu yo wavwana mu Mwana waku Chiuta, we ndi ukaboni mwaku iyu. Munthu yo wavwana cha mwaku Chiuta, wamuchitiska kuŵa waboza,+ chifukwa wavwana cha mu ukaboni wo Chiuta wapereka wakukwaskana ndi Mwana waki.11 Ndipu ukaboni waki ngwakuti, Chiuta wakutipaska umoyu wamuyaya,+ ndipu wakutipaska umoyu wenuwu kuporote mu Mwana waki.+12 Munthu yo wazomera* Mwana, we ndi umoyu wenuwu; ndipu munthu yo wakana* Mwana waku Chiuta, walivi umoyu wenuwu.+13 Nditikulembiyani vinthu venivi yimwi muvwana mu zina la Mwana waku Chiuta,+ kuti muziŵi kuti mwe ndi umoyu wamuyaya.+14 Ndipu te ndi chigomezgu mwaku iyu,*+ kuti chechosi cho tingapempha mwakukoliyana ndi khumbu laki watitivwa.+15 Ndipu asani tiziŵa kuti watitivwa pa chechosi cho tipempha, tiziŵa kuti watipaskengi cho tapempha, pakuti tapempha kwaku iyu.+16 Asani munthu wawona mubali waki wachichita ubudi wo uleka kuchitiska nyifwa, wamupemphere, ndipu Chiuta wamupaskengi umoyu munthu yo,+ kweni wapaskengi munthu yo wachita ubudi wo uchitiska nyifwa cha. Pe ubudi wo uchitiska nyifwa.+ Ndikamba kuti wapempheriyengi munthu yo wachita ubudi wamtundu uwu cha.17 Vinthu vambula urunji vosi mbubudi,+ kweni pe ubudi wo uchitiska nyifwa cha.18 Tiziŵa kuti weyosi yo wabalika kutuliya kwaku Chiuta, walivi chiziŵiliza chakuchita maubudi, kweni yo wakubalika kutuliya kwaku Chiuta* watimuwona, ndipu muheni wangamuko cha.*+19 Tiziŵa kuti tikutuliya kwaku Chiuta, kweni charu chosi che mu nthazi ya muheni yo.+20 Kweni tiziŵa kuti Mwana waku Chiuta wakuza,+ ndipu wakutipaska zeru* kuti tiziŵi yo ngwauneneska.+ Ndipu kuporote mu Mwana waki Yesu Khristu, isi te akukoliyana ndi yo ngwauneneska. Iyu ndi Chiuta wauneneska ndipuso umoyu wamuyaya.+21 Mwaŵana, jivikiliyeni kwa angoza.+
tum_Latn